b'\n_START_ARTICLE_\nGooni\n_START_PARAGRAPH_\nGooni (m.kreik. \xce\xb3\xcf\x89\xce\xbd\xce\xaf\xce\xb1, g\xc5\x8dn\xc3\xada, tunnus gon) eli graadi eli uusaste on tasokulman mittayksikk\xc3\xb6, joka on 1/100 suorasta kulmasta. 1 gon = \xcf\x80/200 rad. 1 gooni on 0,9 astetta, eli esim. 18 astetta on 20 goonia._NEWLINE_Yksik\xc3\xb6n etu on muun muassa se, ett\xc3\xa4 suoria kulmia on helppo lis\xc3\xa4t\xc3\xa4 ja v\xc3\xa4hent\xc3\xa4\xc3\xa4 asteluvuista. Jos joku kulkee esimerkiksi suuntaan 117 goonia (pohjoisesta my\xc3\xb6t\xc3\xa4p\xc3\xa4iv\xc3\xa4\xc3\xa4n), silloin suunta kulkijasta kohtisuoraan vasemmalle on 17 goonia, oikealle 217 goonia ja suoraan taaksep\xc3\xa4in 317 goonia. Toinen etu on se, ett\xc3\xa4 yksi gooni Maan isoympyr\xc3\xa4\xc3\xa4 pitkin vastaa sadan kilometrin matkaa. Er\xc3\xa4s haittapuoli taas on se, ett\xc3\xa4 geometriassa yleiset kulmat 30\xc2\xb0 ja 60\xc2\xb0 on ilmaistava murtolukuina._NEWLINE_Yksikk\xc3\xb6 sai alkunsa Ranskassa yhdess\xc3\xa4 metrij\xc3\xa4rjestelm\xc3\xa4n kanssa. Yrityksist\xc3\xa4 huolimatta yksikk\xc3\xb6 otettiin k\xc3\xa4ytt\xc3\xb6\xc3\xb6n vain joissakin maissa tai joillakin aloilla, kuten maanmittauksessa.\n_START_SECTION_\nAlayksik\xc3\xb6t\n_START_PARAGRAPH_\nUusminuutti on 0,01 goonia, uussekunti 0,0001 goonia.'